cyanic-selkie/wikianc huggingface dataset:
Fryygia
Fryygia ja muut heettiläisiä seuranneet pikkuvaltiot muodostivat suurinta osaa Vähästä-Aasiasta hallinneen liittouman. Alueen tärkeimpänä kaupunkina Gordionin kukoistuskautta olivat varsinkin 800- ja 700-luvut eaa. Assyria kuitenkin valloitti alueen itäiset osat 730-luvulla eaa. eikä Fryygian kuninkaan Midaan johtama liittokunta onnistunut valtaamaan niitä takaisin. 690-luvulla eaa. idästä tulleet kimmerialaiset löivät Fryygian ja polttivat Gordionin. Alue joutui sitten Lyydian kuningaskunnan valtaan, kunnes Persia valloitti sen vuonna 546 eaa. Aleksanteri Suuri valloitti Vähän-Aasian persialaisilta 300-luvulla eaa. Ennen kuin roomalaiset valloittivat Fryygian, se oli Pergamonin kuninkaan alaisuudessa.
Sirkkaliisa Virtanen
Virtanen on toiminut kolumnistina lehdissä Hämeen Yhteistyö, Pirkanmaan Yhteistyö ja Kansan Uutiset. Hänen runojaan on julkaistu eri lehdissä 1960- ja 1970-luvuilla.
Fryygia
Muinaisen Fryygian arkkitehtuuri oli pitkälle kehittynyttä ja veti vertoja myöhemmille kreikkalaisten saavutuksille. Fryygian linnoitetun pääkaupungin Gordionin suurten rakennusten seiniä koristivat taidokkaat geometriset kuviot, jotka kertoivat korkeasta matemaattisesta osaamisesta ja käsityötaidosta. Fryygialaiset olivat tiiviissä kanssakäymisissä kreikkalaisten kanssa, mistä on osoituksena muun muassa se, että fryygialaiset käyttivät kreikkalaisia kirjaimia.
Fryygia tunnettiin jumalatar Kybelen kotiseutuna.
Fryygialaiset lienevät sama indoeurooppalainen kansa, josta assyrialaisissa piirtokirjoituksissa käytetään nimeä mushki ja Raamatussa Mesek, joka mainitaan Hesekielin kirjassa sotaisana pohjoisen kansana.
NMS Opanezul
NMS Opanezul oli Romanian kuninkaallisen laivaston Rahova-luokan tykkivene.
Palvelus
Alus kuului Tonavan laivueeseen ja sen kohtalosta ei ole tietoa.
Walesinsetteri
Walesinsetteri (Welsh Setter) eli llanidloesinsetteri (Llanidloes Setter) on sukupuuttoon kuollut walesilainen koirarotu.
Espanjanmastiffi
Espanjanmastiffi (mastín español) on espanjalainen molossikoirarotu. Käyttötarkoituksena on lampaiden suojeleminen susilta, nykyisin myös vahti- ja seurakoirana toimiminen. Kotimaansa ulkopuolella rotu on aika harvinainen.
Walesinsetteri
Ulkonäkö
Walesinsetteri muistutti paljon englanninsetteriä, mutta sillä oli pitkä, voimakas pää ja karhea, kova, kihara karvapeite. Sen karvapeitettä verrattiin cotswold-lampaan villaan. Väritys oli liidunvalkoinen, jossa saattoi toisinaan esiintyä vähäisiä sitruunankeltaisia laikkuja.
Espanjanmastiffi
Ulkonäkö
Espanjanmastiffi on suurikokoinen, vahva, tiivisrakenteinen ja ketterä koira. Karvapeite on tiheä, paksu, keskipitkä ja sileä. Paksun turkkinsa ansiosta koira pystyy olemaan ulkona ympäri vuoden, mutta sillä on kuitenkin oltava mahdollisuus päästä suojaan. Rotu on vielä melko alkukantainen eli jalostukselta rotu on välttynyt. Espanjanmastiffilla tulee olla leukapussi, joka suojelee koiran kurkkua mahdolliselta hyökkäykseltä.
Eresfjorden
Eresfjorden on Romsdalsfjordeniin kuuluvasta Langfjordenista haarautuva sivuvuono Møren ja Romsdalin läänissä Länsi-Norjassa. Vuono sijoittuu kokonaan Nessetin kunnan alueelle.
Walesinsetteri
Luonne ja käyttäytyminen
Rodulla oli erinomainen hajuaisti. Se oli kuitenkin metsästäessään hidas ja systemaattinen – sekä hieman spanielimaisempi kuin englanninsetteri. Sitkeänä koirana se soveltui parhaiten vaikeakulkuisella maaperällä työskentelyyn.
Espanjanmastiffi
Ulkonäkö
Espanjanmastiffeista toivotaan mieluiten yksivärisiä, esimerkiksi keltaisia, leijonanvärisiä, punaisia, mustia, suden- tai hirvenvärisiä, mutta myös tiikerijuovaisia tai valkoisia mustin laikuin. Uroksien säkäkorkeus vähintään 77 cm ja narttujen vähintään 72 cm.
Walesinsetteri
Alkuperä
Walesinsetterin suurin esiintyvyysalue oli Herefordshiren Kingstonissa (alue, joka on aiemmin kuulunut Walesiin). Se esiintyi erikoisluokassa walesilaisessa koiranäyttelyssä vuonna 1889.
Espanjanmastiffi
Luonne ja käyttäytyminen
Espanjanmastiffi on erittäin rohkea ja kunnioitusta herättävä, mutta silti lempeä ja miellyttävä koira. Luonteeltaan espanjanmastiffi on varauksellinen ja se tutustuu itse vieraisiin, ei pakottamalla. Omaa isäntäväkeään se kuitenkin rakastaa yli kaiken ja on hyvin kiintynyt perheeseensä. Rotu ei ole luonteeltaan kovin aktiivinen, mutta toimintahalua kuitenkin löytyy. Espanjanmastiffi on lisäksi erinomainen vahtikoira ja soveltuu myös jäljestämiseen ja vetotehtäviin.
Alkuperä
Espanjanmastiffia on käytetty jo 1600-luvulla Mestan (karjankasvattajien yhteenliittymä 1600-luvulla) aikoina karjan, erityisesti lampaiden ajamiseen. Koiran tehtävä oli viedä lampaat laitumelle kesäksi ja tuoda ne takaisin talveksi. Laitumella ja laumaa kuljetettaessa espanjanmastiffi suojeli lampaita susilta ja muilta pedoilta. Rotua käytetään yhä edelleen laumojen kuljetuksiin alkuperäisen käyttötarkoituksen mukaisesti. Lisäksi sitä käytetään nykyisin myös vahtikoirana esimerkiksi maatilojen, ihmisten ja yleensä omaisuuden vartiointiin ja suojeluun.
Vähä Latvajärvi (Suodenniemi)
Vähä Latvajärvi eli Vähä Latvalampi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede
Järven pinta-ala on 1,0 hehtaaria ja sen pituus on 150 metriä ja leveys 100 metriä. Siihen laskee kolme tulo-ojaa, joista yksi on Raistamojärven laskuoja. Järven luusua sijaitsee järven lounaisrannalla, josta saa alkunsa 300 metriä pitkä laskuoja Latvajärveen.
Fannefjorden
Fannefjorden on Romsdalsfjordenista haarautuva sivuvuono Møren ja Romsdalin läänissä Länsi-Norjassa. Vuono sijoittuu kokonaan Molden kunnan alueelle.
Deltawerken
thumb|Patorakennelmia Deltawerken on hollanninkielinen nimitys suuresta suistotyömaasta, joka käynnistettiin tammi-helmikuun 1953 Pohjanmeren tulvien jälkeen vastaavan luonnonkatastrofin ehkäisemiseksi. Suunnitelmavaiheessa käytettiin nimitystä Deltaplan.
Alankomaiden Zeelandin maakunta sijaitsee Rein-, Schelde-, Waal- ja Maasjokien suistossa ja on erityisen alavaa. Vuoden 1953 tulva peitti suuren osan maakunnasta alleen, ja yli hukkui. Myös Englanti, Belgia ja Ranska kärsivät tulvasta.
Vesi on aina ollut keskeisessä asemassa Hollannin historiassa. Viimeisimmän, vuoden 1953 suuren tulvan jälkeen ihmiset päättivät rakentaa Deltawerkenin, yhden suurimmista tulvasuoja- ja vedenhallintaprojekteista maailmassa. Delta-komissio perustettiin kaksikymmentä päivää Pohjanmeren tulvan jälkeen 21. helmikuuta 1953.
Tämä komissio antoi neuvoja turvallisuuden lisäämiseksi. Tämä oli haastava tehtävä, sillä Nieuwe Waterweg ja Westerschelde täytyi pitää avoinna Rotterdamin ja Antwerpenin satamien taloudellisten intressien vuoksi. Lopulta 18. lokakuuta 1955 Delta-komissio antoi viisi ohjetta, jotka johtivat Delta-suunnitelman syntymiseen. Kaiken kaikkiaan Deltawerkenin kustannukset nousivat lähes viiteen miljardiin euroon.
Padot
Deltawerken on globaali malli teknologisesta kehityksestä, jossa ihmisten turvallisuus ja luonto ovat keskeisessä asemassa. Näin ollen Alankomaat on laajentanut näkemystään turvallisuudesta ja vedestä. Deltawerken muodostaa ainutlaatuisen kompromissin turvallisuuden, talouden, virkistystoiminnan ja luonnon välillä.
Ruud van Nistelrooy
Rutgerus Johannes Martinus van Nistelrooij (, s. 1. heinäkuuta 1976 Oss, Pohjois-Brabant, Alankomaat), kansainvälisesti Ruud van Nistelrooy, on alankomaalainen jalkapallo]valmentaja ja entinen pelaaja. Nistelrooy pelasi urallaan muun muassa [[Manchester Unitedissa sekä Real Madridissa. Hänen pelipaikkansa oli hyökkääjä. Urallaan hän voitti sekä pääsarjamestaruuden että pääsarjan maalikuninkuuden Alankomaissa, Englannissa ja Espanjassa.
Ura pelaajana
Van Nistelrooy aloitti ammattilaisuransa kaudella 1993–1994 tuolloin Alankomaiden toiseksi korkeimmalla sarjatasolla pelanneessa Den Boschissa, jossa hän pelasi keskikenttäpelaajana. Siirryttyään pääsarjatason joukkueeseen Heerenveeniin, hän alkoi pelata keskushyökkääjänä. Vuonna 1998, 22. syntymäpäivänään, hän siirtyi PSV:hen silloisella Alankomaiden siirtosummaennätyksellä.
Van Nistelrooy vastasi odotuksiin tekemällä ensimmäisellä kaudellaan PSV:ssä 31 maalia 34 ottelussa. Hänet äänestettiin kauden päätteeksi Alankomaiden vuoden pelaajaksi. Toisella kaudellaankin tahti pysyi samankaltaisena hänen onnistuttuaan maalinteossa 29 kertaa.
Manchester United yritti hankkia Van Nistelrooyn jo vuonna 2000, mutta ennen 2000 EM-kilpailuja tullut paha polvivamma esti siirron. Siirto Manchester Unitediin tapahtui lopulta 19 miljoonan punnan siirtosummalla huhtikuussa 2001.
Van Nistelrooy aloitti kauden 2003–2004 vahvasti tehden kahdessa ensimmäisessä ottelussa kummassakin kaksi maalia. Hän onnistui tekemään myös sadannen maalinsa Manchester Unitedissa ottelussa Evertonia vastaan 7. helmikuuta 2004. Kaudella 2004–2005 hän oli Mestarien liigan paras maalintekijä kymmenellä osumallaan.
Van Nistelrooy teki Manchester Unitedin paidassa 150 maalia 219 ottelussa, ollen seuran historian kahdeksanneksi paras maalintekijä. Vuonna 2006 hän siirtyi Real Madridiin, siirtosopimuksen arvoksi arveltiin noin 15 miljoonaa. Van Nistelrooy on tehnyt toiseksi eniten maaleja Mestarien liigan historiassa, hänen edellään on vain entinen joukkuetoveri Raúl.
Ensimmäisellä kaudellaan Real Madridissa Van Nistelrooy voitti Primera Divisiónin mestaruuden ja oli 25 maalillaan sarjan paras maalintekijä. Yhteensä hän teki 33 maalia, kun mukaan lasketaan Mestarien liigan 6 maalia ja Copa del Reyn 2 maalia. Real Madrid uusi mestaruuden kaudella 2007–2008, mutta Van Nistelrooy pelasi hieman vähemmän keväällä sattuneen nilkkavamman vuoksi. Hän onnistui kuitenkin maalinteossa kaikkiaan 20 kertaa. Syksyllä 2008 hän loukkasi jo vuonna 2000 leikatun oikean polvensa, mikä piti hänet sivussa koko loppukauden.
Siirtyessään Real Madridiin Van Nistelrooy oli John Metgodin ja Clarence Seedorfin jälkeen vasta seuran historian kolmas alankomaalaispelaaja. Sittemmin joukkueeseen ovat liittyneet hänen maanmiehensä Royston Drenthe, Klaas-Jan Huntelaar, Arjen Robben, Wesley Sneijder ja Rafael van der Vaart.
Van Nistelrooyn aikaa Realissa varjostivat loukkaantumiset ja peliaika jäi kovin vähäiseksi. Lopulta hän siirtyi tammikuussa 2010 Saksan Bundesliigassa pelaavaan Hamburger SV:n puolentoista vuoden sopimuksella. Hän teki ensiesiintymisensä seurassa tullessaan vaihdosta kentälle viimeiseksi kahdeksi minuutiksi 3–3-tasapelissä Kölniä vastaan 6. helmikuuta. Hän teki ensimmäiset 2 maalia seuralle 13. helmikuuta 2010 3–1-voitossa Stuttgartista ottelun 75. ja 77. minuutilla. 11. maaliskuuta 2010 Van Nistelrooy teki ensimmäisen Eurooppa-liiga-maalinsa 40. minuutilla ottelussa Anderlechtiä vastaan.
15. elokuuta 2010 hän teki ensimmäisen hattutemppunsa seuralle 5–1-voitossa Torgelower SV Greifistä Saksan cupin ensimmäisellä kierroksella. 21. elokuuta 2010 kauden avausottelussa 2–1-voitossa Schalkesta hän teki kaksi maalia. Siinä pelissä hän pelasi kaveriaan ja entistä seuratoveriaan Raúlia vastaan, joka teki Bundesliiga-debyyttinsä.
Van Nistelrooy ilmoitti uransa lopettamisesta toukokuussa 2012.
Eddie Clarke
Edward Allan "Fast Eddie" Clarke (5. lokakuuta 1950 Twickenham, Lontoo – 10. tammikuuta 2018 Lontoo) oli brittiläinen kitaristi, joka tunnetaan urastaan Motörhead-yhtyeessä vuosina 1977–1982. Hänet muistetaan myös yhtyeestään Fastway.
Ruud van Nistelrooy
Maajoukkue
Van Nistelrooy pelasi arvokilpailuissa kolme kertaa. Vuoden 2004 EM-kilpailuissa hän teki neljä maalia ollen turnauksen toiseksi paras maalintekijä yhdessä Manchester Unitediin turnauksen jälkeen siirtyneen Wayne Rooneyn kanssa (paras maalintekijä oli Tšekin Milan Baroš). Alankomaat ylsi turnauksessa lopulta välieriin, joissa se hävisi isäntämaa Portugalille. Hän oli mukana myös vuoden 2006 MM-kilpailuissa, joissa Alankomaiden tie katkesi niin ikään tappioon Portugalia vastaan, tällä kertaa neljännesvälierissä. Van Nistelrooy pelasi turnauksessa avauskokoonpanossa kaikissa Alankomaiden alkulohko-otteluissa tehden yhden maalin, mutta joutui istumaan penkillä Portugali-ottelun. Kesällä 2008 Van Nistelrooy otti jälleen osaa EM-kilpailuihin, joissa Alankomaat putosi Venäjälle puolivälierissä jatkoajan jälkeen. Van Nistelrooy pelasi turnauksessa kolme ottelua ja teki kaksi maalia.
Eddie Clarke
Motörhead
Clarke on ehkä Motörheadin tunnetuin kitaristi, koska hän oli yhtyeen jäsen sen huippuaikoina 1979–1981 eli silloin kun Motörhead julkaisi Overkillin, Bomberin ja läpimurtoalbuminsa Ace of Spadesin. Clarke on säveltänyt Ace of Spades -levyn nimikkokappaleen, josta on sittemmin tullut yksi rockhistorian klassikoista myös riffinsä vuoksi.
Ruud van Nistelrooy
Maajoukkue
Van Nistelrooy ilmoitti maajoukkueuransa päättämisestä elokuussa 2008 mutta palasi vielä maajoukkueeseen muun muassa muutamiin vuoden 2012 EM-kisojen karsintaotteluihin. Viimeisen maaottelunsa hän pelasi maaliskuussa 2011 ja kaikkiaan hän esiintyi maajoukkueessa 70 ottelussa, joissa hän teki 35 maalia.
Eddie Clarke
Fastway
Kun Clarke erosi Motörheadistä vuonna 1982 erimielisyyksien vuoksi, hän päätti perustaa uuden yhtyeen. Vuonna 1983 Clarken yhtye oli koottu, ja sen nimeksi tuli Fastway. Melko pian Fastway alkoi työstää ensimmäistä albumiaan Fastway. Yhtye on tehnyt kappaleen Trick Or Treat samannimiseen kauhu-elokuvaan vuonna 1986. Samanniminen albumi on Fastwayn myydyin.
Ruud van Nistelrooy
Ura valmentajana
Pelaajauransa jälkeen van Nistelrooy on toiminut valmennustehtävissä. Hän aloitti yhdessä André Ooijerin, Joonas Kolkan ja Boudewijn Zendenin kanssa PSV Eindhovenin organisaatiossa juniorivalmentajana kesällä 2013. PSV:n tehtäviensä ohella van Nistelrooy toimi Alankomaiden jalkapallomaajoukkueen apuvalmentajana 2014–2016 Guus Hiddinkin ja Danny Blindin valmennustiimeissä sekä 2019–2022 Ronald Koemanin ja Louis van Gaalin valmennustiimissä.
Eddie Clarke
Kuolema
Clarke menehtyi sairaalahoidossa keuhkokuumeeseen 10. tammikuuta 2018.
Ruud van Nistelrooy
Ura valmentajana
PSV:n organisaatiossa van Nistelrooy nousi kesällä 2019 alle 19-vuotiaiden joukkueen päävalmentajaksi. Keväällä 2022 vahvistettiin, että van Nistelrooy korvaa Roger Schmidtin PSV Eindhovenin edustusjoukkueen päävalmentajana kaudella 2022/23. Van Nistelrooy luotsasi PSV:n Alankomaiden supercupin ja Alankomaiden cupin mestariksi. Menestyksestä huolimatta van Nistelrooy erosi tehtävästään ennen viimeistä Eredivisien kierrosta toukokuussa 2023. Joukkue oli varmistanut jo liigassa kakkossijan. Van Nistelrooy kertoi eronsa taustalla olevan tuen puutteen seurassa.
Eddie Clarke
Diskografia
Motörhead
Fastway
Primitiivinen alkio
Primitiivinen alkio on ryhmäteoriassa käytettävä nimitys ryhmän G jäsenelle eli alkiolle g, mikäli g on koko ryhmän G generoiva alkio. Toisin sanoen jokainen alkio h', joka kuuluu ryhmään G, voidaan esittää g:n potenssina eli soveltamalla G:n operaattoria g:hen äärellisen monta kertaa.
NewOpenWorld Corporationin uudet maailman seitsemän ihmettä
pienoiskuva|NewOpenWorld Corporationin uudet maailman seitsemän ihmettä 21 finalistimaata Uudet maailman seitsemän ihmettä on yksi monista uuden ajan luetteloista, joihin sisältyy kulttuurihistoriallisesti arvokkaita kohteita maailmalla. Idea pohjautuu antiikin kreikkalainen Filon Bysanttilaisen luetteloon maailman seitsemästä ihmeestä.
Uusi luettelo valittiin maailmanlaajuisen äänestyksen perusteella ja tulokset julkistettiin juhlagaalassa Lissabonissa 7. heinäkuuta 2007. Järjestäjänä toimi sveitsiläinen yritys NewOpenWorld Corporation.
Tausta
Luettelo uusista maailman seitsemästä ihmeestä oli sveitsiläisen liikemiehen Bernard Weberin idea, jonka hän käynnisti vuonna 1999. Vuonna 2004 projektin johtoon siirtyi Federico Mayor, espanjalainen entinen ministeri ja entinen UNESCOn johtaja.
Egyptiläinen Kheopsin pyramidi otettiin myöhemmin listan kunniajäseneksi eikä sitä voinut äänestää, kun egyptiläiset valittivat pyramidien alistamisesta äänestykseen. Muut joutuivat äänestykseen, joka tapahtui internetissä, puhelimitse ja tekstiviesteillä. Ääniä annettiin NOWC:n ilmoituksen mukaan lähes 100 miljoonaa, ja pääasiassa ilmaiseksi äänestäneiden yksityishenkilöiden lisäksi myytiin äänipaketteja yrityksille ja järjestöille. Järjestäjä sveitsiläinen yritys NewOpenWorld Corporation halusi oman ilmoituksensa mukaan edistää kulttuurin moniarvoisuutta ja arvokohteiden suojelua.
NewOpenWorld Corporationin mukaan puolet voitosta käytetään kulttuurihistoriallisesti arvokkaiden kohteiden suojelemiseen. Yksi tällainen suojeluprojekti on NOWC:n mukaan Afganistanin Bamiyanin Buddha-patsaiden uudelleen rakentaminen. UNESCO ei tue hanketta ja järjestön lehdistöedustajan mukaan Afganistanin hallitus ei ole antanut hankkeelle mandaattia.
Kritiikki
YK:n kulttuurijärjestö Unesco kieltäytyi tukemasta hanketta, koska valinta perustui sen mukaan enemmän tunteeseen kuin tieteeseen. Osa valituista kohteista ei myöskään kuulu Unescon maailmanperintöluetteloon lainkaan.
Ensimmäinen ääni oli antajalleen ilmainen, mutta maksua vastaan saattoi äänestää myös useampaan kertaan. Jotkut valtiot turvautuivat suoriin keinoihin äänten saamiseksi. Esimerkiksi Jordania lahjoitti 10 000 dinaaria (noin 9 800 euroa) elintarvikeyritykselle, joka sai rekisteröityä yli sadan tuhannen opiskelijan äänet. Toisaalla Perussa hallitus tarjosi ilmaisen nettiyhteyden terminaaleista, joilla saattoi äänestää oman maan ehdokasta.
Ehdokaskohteiden valtioiden poliitikot kampanjoivat vahvasti omien ehdokkaidensa puolesta. Esimerkiksi Brasilian presidentti Luiz Inacio Lula da Silva kampanjoi Kristus-patsaan puolesta ja vastaavasti Jordanian kuningatar Rania al-Abdullah kampanjoi kalliokaupunki Petran puolesta. Toisaalla Espanjassa kampanjoitiin laajasti Alhambran puolesta, ja kannustettiin muiden muassa lapsia äänestämään Alhambran puolesta.
Suomen Laulu – Heikki Klemetti levytyksiä vuosilta 1929–1947
Suomen Laulu – Heikki Klemetti levytyksiä vuosilta 1929–1947 on kokoelmalevy johon on koottu vanhoilta savikiekoilta Heikki Klemetin johtaman kuoron Suomen Laulu kuorolauluja.
Syväjärvi (Kuhmoinen, Jyrkysenkulma)
Syväjärvi on Pirkanmaalla Kuhmoisissa Jyrkysenkulman kylän lähellä sijaitseva järvi.
S&M (kappale)
S&M on barbadoslaisen laulajan Rihannan kappale hänen viidenneltä studioalbumiltaan Loud (2010). Kappale julkaistiin 21. tammikuuta 2011 albumin neljäntenä singlenä. Yhdysvaltalainen lauluntekijä Ester Dean kirjoitti sen yhteistyössä tuottajien StarGaten ja Sandy Veen kanssa. Kappale on nopeatempoinen hi-NRG– ja Eurodance–kappale, joka samplaa Depeche Moden vuoden 1984 kappaletta ”Master Servant”. Sen sanat käsittelevät yhdyntää, sadomasokismia, bondagea ja fetissejä.
Syväjärvi (Kuhmoinen, Jyrkysenkulma)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 109,2 metriä mpy. Sen eteläpäähän laskee yksi oja. Laskuoja lähtee järven pohjoispäästä ja laskee 350 metrin päässä Murtoseen. Laskuojan pudotus on 8,2 metriä.
S&M (kappale)
Kriitikoiden reaktio kappaleeseen oli sekalainen: jotkut ylistivät sen soundia ja sävellystä, kun taas toiset kritisoivat sen avoimen seksuaalisia sanoja. Kappaleen noustua Yhdysvalloissa Billboard Hot 100 -listan kakkoseksi siitä julkaistiin remix, jossa on mukana Britney Spears. Kun molempien versioiden myynnit yhdistetään, siitä tuli Rihannan kymmenes ja Spearsin viides Billboard-listan ykkönen. RIAA on antanut sille kolminkertaisen platinalevyn. ”S&M” pääsi listakärkeen Australiassa, Kanadassa ja Puolassa, sekä viiden kärkeen Ranskassa, Saksassa, Espanjassa ja Isossa-Britanniassa.
Markkinoidakseen singleä Rihanna esitti lyhennetyn version kappaleesta vuoden 2011 Brit Awards -gaalassa ja yhdessä Spearsin kanssa remix-version saman vuoden Billboard Music Awards -gaalassa. Melina Matsoukas ohjasin kappaleen musiikkivideon, joka oli osittain Rihannan vastaus kritiikkiin. Videossa on softcore sadomasokistisia akteja ja fetissejä. Video kiellettiin useissa maissa ja näytettiin vain yöaikaan toisissa. Kriitikot kehuivat Rihannan sensuaalisuutta ja voimakkaita värejä. Valokuvaaja David LaChapelle nosti oikeussyytteen, jonka mukaan videossa käytetään ideoita hänen valokuvistaan. Rihanna ja LaChapelle sopivat tapauksen summasta, jota ei ole kerrottu julkisuuteen.
Syväjärvi (Kuhmoinen, Jyrkysenkulma)
Historiaa
Vuoden 1966 peruskartassa järven lounaisrannalla oli pelto, mutta se oli metsittynyt vuoteen 1986 mennessä.
Marc Garneau
thumb|Marc Garneau Kapteeni Joseph Jean-Pierre Marc Garneau CC (s. 23. helmikuuta 1949) on kanadalainen astronautti ja liberaali poliitikko, joka on ollut Kanadan ulkoministeri vuodesta 2021 lähtien.
Garneausta tuli lokakuussa 1984 STS-41-G-lennon myötä ensimmäinen kanadalainen avaruudessa. Hän osallistui myös kahteen myöhempään avaruuslentoon, jotka olivat STS-77 toukokuussa 1996 sekä STS-97 marras–joulukuussa 2000.
Garneau oli vuonna 2006 epäonnistuneesti ehdolla Kanadan parlamenttiin. Hän sai tohtorinarvon vuonna 1973 ja on toiminut vuodesta 2003 Carletonin yliopiston rehtorina Ottawassa.
This Was
This Was on brittiläisyhtye Jethro Tullin ensialbumi, joka julkaistiin lokakuussa 1968. Tyylilajiltaan se on lähempänä rhythm and bluesia kuin progressiivista rockia, josta yhtye tuli myöhemmin tunnetuksi.
Taustaa
Jethro Tull oli perustettu edellisvuonna ja albumin levytyksen aikoihin se oli saanut näkyvyyttä esiintymällä vakituisesti Lontoon suositulla Marquee-klubilla. Yhtyeen tyylisuuntana oli varsinkin kitaristi Mick Abrahamsin suosima blues- ja jazz-vaikutteinen rock ja se oli jo julkaissut MGM-levy-yhtiön kautta singlen "Sunshine Day", joka ei kuitenkaan menestynyt. Yhtyeen teki erikoiseksi vokalisti Ian Andersonin soittama huilu, joka oli tuolloin harvinainen rock-piireissä. Andersonia olikin neuvottu jättämään huilu pois ja käsketty antaa Abrahamsin hoitaa vokaalit, mutta tähän yhtye ei suostunut. Albumin levytyksen aikaan yhtyeellä ei ollut levytyssopimusta ja albumi tehtiin halvalla 1200 punnan budjetilla, jonka yhtyeen manageri ja myöhemmin Chrysalis Records -yhtiön toinen perustaja Terry Ellis kustansi. Yhtye sai levytyssopimuksen Island Records -yhtiöltä ja Pohjois-Amerikassa albumin julkaisi vuoden 1969 alussa Reprise Records.
Albumin sisältö
Musiikillisesti albumi on vahvasti blues- ja jazz-vaikutteinen Abrahamsin kitaroinnin ja Andersonin huilunsoiton ollessa keskipisteessä. Myös basisti Glenn Cornickin monipuolinen soitanta tulee hyvin esille albumilla. Kappaleet ovat pääasiassa Andersonin ja Abrahamsin säveltämiä. Albumilla on myös kaksi cover-instrumentaalia, Roland Kirkin jazz-henkinen "Serenade to a Cuckoo", jossa Andersonin huilunsoitto pääsee hyvin esille, ja Abrahamsin sovittama blues-standardi "Cat's Squirrel".
"Dharma for One" on Andersonin ja rumpali Clive Bunkerin instrumentaalisävellys, jossa Bunker soittaa rumpusoolon ja Anderson soittaa siinä erikoista "claghorn"-nimistä puhallinta. Kappaleesta tulikin yhtyeen alkuvuosiksi Bunkerin soolospotti yhtyeen konserteissa. Se myös sovitettiin uusiksi konsertteihin.
Kappaleen "Move on Alone" laulaa sen säveltänyt Mick Abrahams ja se sisältää yhtyeen taustavaikuttajan ja myöhemmän jäsenen David Palmerin tekemän puhallinsovituksen. Kappale onkin ainoa yhtyeen historiassa jonka päävokaalit laulaa joku muu kuin Ian Anderson.
"Beggar's Farm", "My Sunday Feeling", "It's Breaking Me Up" ja "Some Day the Sun Won't Shine for You" perustuvat blues-kaavoihin ja viimeksi mainitussa on vaikutteita Big Bill Broonzyn kappaleesta "Key to the Highway".
Nopeampitempoinen "A Song For Jeffrey" on ensimmäinen kolmesta Jeffrey Hammondille omistetusta Tull-kappaleesta. Hammond oli Andersonin ystävä ja myös tuleva Tull-basisti. Kappale julkaistiin myös singlenä b-puolenaan jazz-instrumentaali "One for John Gee".
Albumin päättää koko yhtyeen säveltämä lyhyt, hämärätunnelmallisempi "Round", joka vihjailee yhtyeen myöhempään musiikilliseen kehitykseen.
Albumin julkaisu
Albumi sai julkaisunsa aikoihin pääosin hyviä arvosteluja ja se nousi Britannian albumilistalla sijalle 10. BBC Radion DJ John Peel suosi yhtyettä ja soitti sitä ohjelmassaan, mikä auttoi listamenestyksessä. Yhdysvalloissa albumi julkaistiin helmikuussa 1969 ja se nousi sijalle 62. Yhtye kiersi Pohjois-Amerikkaa alkuvuodesta 1969 ja sai siellä kulttisuosiota.
Kitaristi Mick Abrahams, joka oli tehnyt albumille useita kappaleita, jätti yhtyeen pian albumin julkaisun jälkeen. Yhtyeen laulaja/huilisti Ian Anderson halusi ammentaa enemmän eri musiikkilajeista kun taas Abrahams olisi halunnut jatkaa blues-linjalla. Andersonin mukaan nimi This Was (suom. tämä oli) kuvasikin hänen haluaan kehittyä ja kokeilla muitakin musiikkityylejä eikä lokeroitua pelkästään blues-yhtyeeksi. Alkuperäisen kokoonpanon viimeiseksi levytykseksi jäi single "Love Story" / "Christmas Song" jossa progressiiviset vaikutteet tulevatkin jo hyvin esille. Abrahams perusti eroamisensa jälkeen kohtalaista menestystä saaneen Blodwyn Pig -yhtyeen. Hänen tilalleen vakituiseksi kitaristiksi tuli vuodenvaihteessa 1968–1969 Martin Barre.
Albumista on julkaistu kaksi remasteroitua painosta, vuoden 2001 joka sisältää kolme bonuskappaletta sekä vuonna 2008 julkaistu 40-vuotisjuhlapainos joka sisältää 2 cd:tä ja runsaasti bonusmateriaalia.
Günther Herbig
Günther Herbig (s. 30. marraskuuta 1931, Ústí nad Labem) on saksalainen kapellimestari. Hän opiskeli Hermann Abendrothin, Hermann Scherchenin ja Herbert von Karajanin johdolla.
Herbig toimi vuosina 1972–1976 Dresdenin filharmonisen orkesterin, vuosina 1977–1983 Konzerthausorchester Berlinin, vuosina 1984–1990 Detroitin sinfoniaorkesterin sekä vuosina 1988–1994 Toronton sinfoniaorkesterin ylikapellimestarina.
Gerd Brantenberg
thumb|Gerd Brantenberg vuonna 2009. Gerd Brantenberg (s. 1941 Oslo) on norjalainen opettaja, feministi ja kirjailija. Hän on kirjoittanut romaanin Egalian tyttäret (1977, suomeksi Kääntöpiirin kustantamana 1991), joka ottaa kantaa naisasian puolesta satiirin keinoin. Kirjan maailmassa on esimerkiksi virkaemäntiä, tiede-emäntiä ja liikennemerkeissä pikkuakkoja.
Da, Dm ja Dm3
Da, Dm ja Dm3 ovat ruotsalaisen sähköveturityypin eri variantteja. Eri sarjan veturit eroavat toisistaan vain akselijärjestyksen ja hyttien lukumäärän perusteella. Veturityypit kehitettiin 1940-luvulla, jolloin tarvittiin uutta voimakkaampaa sähköveturityyppiä. Helpoten tämä tapahtui modernisoimalla ja kehittämällä olemassa olevaa D-sarjan veturia tarvetta vastaavaksi.
Dm ja Dm3
Dm-sarjan veturit ovat yksiohjaamoisia, joten niitä käytettiin aina kahden veturin yksikkönä molempiin suuntiin ajon mahdollistamiseksi. Dm-sarja tuli liikenteeseen Malmbanan-radalla 1950–1960-luvuilla, jossa niitä käytettiin lähes yksinomaan raskaiden malmijunien vetoon.
1960–1970-luvuilla Dm-sarjaa muutettiin lisäämällä vetureiden väliin kolmas ohjaamoton apuveturi, joka oli muutoin Dm-sarjan veturin kaltainen. Statens Järnvägar käytti näin muodostetusta yksiköstä sarjatunnusta Dm+Dm3+Dm. Kun MTAB otti hoitaakseen malmiliikenteen, muutettiin sarjatunnukseksi nykyisin käytössä oleva Dm3.
Sarjan vetureita on nykyisin käytössä Luulajan–Kiirunan–Narvikin välisellä Malmbanan-radalla, jossa niitä käytetään raskaiden malmijunien vetoon. Jäljellä olevat 15 Dm3-veturia omistaa kaivosyhtiö LKAB:n alainen liikenneyhtiö MTAB.
Tekniset tiedot
Tekniset tiedot koskevat koko kolmiosaista yksikköä.
Górgiani
Górgianin kunnallisyksikkö käsittää alueita Grevenán kunnan eteläosissa. Sen suurin asutus on Kranéan kylä. Górgiani oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
NMS Naluca (1888)
Valmistus
Alus tilattiin Le Havresta Ranskasta ja se laskettiin vesille 1888.
Palvelus
Aluksen kaksi yhden naulan tykkiä vaihdettiin 1907 yhteen konekivääriin.
Luettelo Deux-Sèvresin kunnista
Tämä on luettelo Deux-Sèvresin departementin kunnista Ranskassa. Departementissa on 307 kuntaa.
(CAN) Niortin communauté d'agglomération, luotu vuonna 2000.
Tryo
thumb|Tryo esiintymässä 2007. Tryo on nimestään huolimatta viisihenkinen ranskalainen yhtye. He soittavat akustista reggaemusiikkia ranskaksi ja ovat saavuttaneet suuren suosion mm. Ranskassa. Heidän lyriikkansa pyörivät ajankohtaisten ongelmien ja haasteiden ympärillä, jotka on verhottu huumorin eri sävyihin. Jäseniä ovat Guizmo, Christophe Mali, Manu Eveno, Daniel "Danielito" Bravo ja Bibou. Heitä on verrattu mm. Georges Brassens -nimiseen ranskalaiseen laulajaan.
Otto II
Otto II Punainen (955 – 7. joulukuuta 983, Rooma) oli Saksin herra ja vuodesta 973 Pyhän saksalais-roomalaisen keisarikunnan keisari. Hän oli keisari Otto I Suuren ja Adelheid Burgundilaisen poika. Toukokuussa 961 hänet kruunattiin Aachenissa Saksan kuninkaaksi, ja samana vuonna myös Italian kuninkaaksi, molemmissa isänsä kanssahallitsijana. Vuonna 972 kruununprinssi Otto II solmi avioliiton vastikään kuolleen Bysantin keisarin Romanos II:n tyttären Theofanon kanssa. Keisariksi Otto II nousi isänsä Otto I Suuren rinnalle vuonna 967, ja sai keisarivallan kokonaan itselleen isänsä kuoltua vuonna 973. Hänen äitinsä Adelheid, serkkunsa Baijerin herttua Henrik II ja puolisonsa Theofano olivat hänen läheisiä avustajiaan.
Otto sai hyvän koulutuksen setänsä, Kölnin arkkipiispa Brunon luona. Hän oli rohkea ja impulsiivinen ja tuki kirkkoa monin tavoin.
Heti valtaan noustuaan Otto II joutui taistelemaan Baijerin ja Lorrainen herttuoita vastaan. Vuodesta 960 alkaen hän soti Lorrainen alueella ranskalaisia vastaan. Kumpikin osapuoli katsoi maakunnan kuuluvan itselleen. Ranskalaiset saivat vuonna 978 hetkeksi haltuunsa pääkaupunki Aachenin, mutta asetelma kääntyi pian toisin päin, ja sakasalaiset etenivät kostoretkellään syvälle Ranskaan. Syttyi ranskalais-saksalainen sota 978–980. Se päättyi Oton kannalta suosiollisesti, sillä Lorraine jäi keisarin haltuun. Tanskan kuningas Harald Sinihammas pyrki samaan aikaan hyökkäämään pohjoisesta. Kolmas sotien suunta oli itä, sillä slaavit kapinoivat. Otto lujitti lännen kirkon asemaa Böömissä ja Määrissä sekä perusti niiden eteläpuolelle Ostmarkin rajakreivikunnan, josta myöhemmin kehittyi Itävalta.
Kukistettuaan Keski-Euroopan vastustajansa Otto II joutui lähtemään Roomaan auttamaan paavi Benedictus VII:tä. Paavin asema oli epävarma, kun vastapaavi Bonifacius VII oli kaapannut vallan surmauttamalla Benedictus VI:n. Roomasta hän jatkoi sotaretkeään Etelä-Italiaan, jossa arabit jatkuvilla hyökkäyksillään ahdistelivat Bysantin valtaa. Otto sai tilanteen hallintaan valtaamalla Apulian sekä Salernon ja Tarentumin kaupungit. Merisotaretki Calabriassa ei ollut onnekas, vaan Otto II joutui vuonna 982 käydyssä taistelussa pakenemaan, ja seuraavana vuonna hän kuoli Roomassa. Valtaistuimelle nousi hänen alaikäinen poikansa Otto III, mutta todellinen valta oli leskikeisarinna Theofanolla.
Lykoúrgos-Stéfanos Tsákonas
Lykoúrgos-Stéfanos Tsákonas (, s. 8. maaliskuuta 1990 Spárti) on kreikkalainen pikajuoksija, joka kilpailee 100 ja 200 metrin juoksussa. Tsákonas on 184 senttimetriä pitkä ja painaa 67 kilogrammaa.
Tsákonas oli mukana vuoden 2012 kesäolympialaisissa Lontoossa ja 2016 Rio de Janeirossa selviytyen 200 metrillä semifinaaleihin. Hän on ollut mukana myös vuosien 2013, 2015 ja 2017 MM-kilpailuissa karsiutuen joka kerta 200 metrin välierissä. EM-kilpailuissa Tsákonas on ollut mukana viidesti, parhaana sijoituksenaan seitsemäs sija 200 metriltä vuosilta 2010 ja 2014. Hän voitti 200 metriltä kultaa Välimeren kilpailuista 2013. Tsákonas on voittanut myös yhden Timanttiliigan osakilpailun.
Khajuraho
Khajuraho on kaupunki Intian Madhya Pradeshin osavaltiossa. Kaupungissa on keskiaikaisia hindu- ja jainatemppeleitä, jotka ovat kuuluisia eroottisesta taiteestaan. Nimi 'Khajuraho' tulee hindin sanasta khajur, joka tarkoittaa välimerentaatelia. Khajurahon monumentit lisättiin Unescon maailmanperintöluetteloon vuonna 1986.
Historia
Khajuraho oli Chandellan valtakunnan pääkaupunki. Valtakunta hallitsi Intian tätä osaa 900-luvulta 1100-luvulle. Khajurahon temppelit rakennettiin noin sadan vuoden aikana 950–1050. Chandellan pääkaupunki siirrettiin Mahoban tämän jälkeen, mutta Khajuraho jatkoi kukoistustaan vielä kuitenkin jonkun aikaa.
Koko temppelialue oli ympäröity muurilla, jossa oli kahdeksan porttia, joista jokaisen vieressä oli kaksi kultaista palmupuuta. Alueella oli alkujaan yli 80 temppeliä, mutta näistä vain 22 on säilynyt kohtuullisessa kunnossa. Temppelit ovat levittäytynyt noin 21 neliökilometrin alueelle.
Kimmerialaiset
Kimmerialaiset olivat muinainen kansa Itä-Euroopassa. Aluksi he asuivat Mustanmeren pohjoispuolella nykyisten Etelä-Ukrainan ja Lounais-Venäjän alueilla, kunnes muuttivat Vähä-Aasiaan. Heistä kerrottiin ensimmäisen vuosituhannen alkupuolen teksteissä, minkä jälkeen he katosivat historiasta.
Khajuraho
Arkkitehtuuri
Temppeleille on tyypillistä sikharoiden (tornien) hiljattainen nouseminen pääsikharaan pyhätön päällä. Nämä sikharat antavat Khajurahon arkkitehtuurille oman leimansa. Sikharoiden korkeus nousee hiljalleen eteisestä, juhlasaliin, pääsaliin, eteishalliin ja lopulta pyhättöön. Tornit nousevat asteittain samaan tapaan kuin Himalajan vuoret. Kandariya Mahadeva koostuu 84 sikharasta, joista korkeimman huippu ylettyy noin 35 metriin maan pinnasta.
Kimmerialaiset
Kulttuuri
Kimmerialaisista tiedetään vain vähän. Heidän nimensä oletetaan tulevan assyrialaisesta nimityksestä gimirru, ‘edestakaisin matkustelevat”. Krimin niemimaa on saanut nimensä kimmerialaisista. 1900-luvun fantasiakirjailija Robert E. Howard yhdisti sankarinsa Conanin kimmerialaisiin näiden mystisen ja raa'an maineen takia. Howardin fiktiiviset kimmerialaiset ovat kuitenkin fiktiivisten kelttien esivanhempia, eikä heillä ole historiallisten kimmerialaisten kanssa mitään muuta yhteistä kuin nimi.
Rovaniemen Kiekko
Rovaniemen Kiekko eli RoKi on rovaniemeläinen jääkiekkoseura, joka pelaa kaudella 2022–2023 Suomen toiseksi korkeimmalla sarjatasolla Mestiksessä. Saavutettuaan pronssia kaudella 2021-2022 RoKin miesten edustusjoukkue on onnistunut useasti keräämään yli 1 000 -päisen yleisön. Joukkue kohosi uudelleen mitalipeleihin, puolivälierien jälkeen seuraavalla kaudella, joissa se kukisti Iisalmen Peli-Karhut otteluluvuin 4-0. Joukkue keräsi uuden yleisöennätyksen pronssi - pelissään Joensuun Kiekko-Poikia vastaan, yleisömäärällä 3 391 henkeä 19. huhtikuuta 2023.
Rovaniemen Kiekko pelasi korkeimmalla sarjatasolla Naisten Liigassa kaudella 2022-2023.
Historia
RoKi on vuonna 1979 perustettu jääkiekkoseura. 1980-luvun ajan seura piti yllä jääkiekkoharrastusta Rovaniemellä, eikä tuolloin Lapin-Aukean luonnonjääkaukalossa pelannut seura kyennyt nostamaan toimintansa tasoa III-divisioonaa korkeammalle. 1990-luvulla kaupungin jääkiekon siirryttyä tekojääaikaan seuran harrastajamäärät alkoivat hiljalleen kasvaa, ja vuonna 1995 seuran edustusjoukkue nousi II-divisioonaan (nyk. Suomi-sarja). Seuran juniorityö huomioitiin vuonna 1997 Nuori Suomi sinettiseura -tunnuksella. Roki oli täten Lapin ensimmäinen jääkiekon sinettiseura ja samalla Suomen kymmenes.
2002 perustettiin RoKi-79 Hockey Oy, jonka alaisuuteen siirrettiin edustuskiekkoilu. Samalla perustettiin myös RoKi II, nykyinen RoKi A (joukkue pelaa II-divisioonaa), joka siirtyi ry:n alaisuuteen, kuten myös junioripuoli.
2004 RoKi Hockey asetti tavoitteekseen nousta Mestikseen seuraavan kolmen vuoden aikana. Seura onkin voittanut oman Suomi-sarjan lohkonsa kahtena vuonna peräkkäin (2005 ja 2006). Menestys sarjan jälkeisissä pudotuspeleissä on kuitenkin ollut molempina vuosina vaatimatonta.
2009 RoKi oli oman lohkonsa ensimmäinen ja koko Suomi-sarjan toinen ja pääsi karsimaan Mestikseen noususta. RoKi pelasi itsensä myös karsintasarjan toiseksi ja nousi näin Mestikseen. Roki ratkaisevassa ottelussa se voitti Savonlinnan Pallokerhon 4-3. Ratkaisuottelua seurasi täysi halli, noin 3200 katsojaa.
Mestis-kausi 2009–2010
RoKin Mestis-nousua pohjustanut kiekkohuuma jatkui myös uudella sarjatasolla. Mestis-kuntoon remontoitu halli oli alkukaudesta loppuunmyyty ja uusia yhteistyökumppaneita tuli toimintaan mukaan. RoKi asetti tavoitteekseen pudotuspelit ja sarjapaikan säilyminen.
RoKin noustua Mestikseen Oulun Kärpät tarjosi joukkueelle farmisopimusta, joka olisi mahdollistanut pelaajien nostot liigajoukkueeseen ja päinvastoin. Kärppien ja RoKin oli tarkoitus pelata ystävyysottelu Rovaniemellä 16. joulukuuta 2009, jonka tuotoilla Kärpät olisi ostanut RoKin osakkeita. RoKi tarjosi Kärpille jopa 20 prosentin osakkuutta, mutta Kärpät itse oli kiinnostunut vain kymmenestä prosentista. Ottelu ja samalla yhteistyöajatus kuitenkin kariutuivat negatiivisen julkisuuden johdosta, kun paikallinen faniryhmittymä Rumpuryhmä ry teki aiheesta julkilausuman, jossa kehotettiin rovaniemeläisiä boikotoimaan tapahtumaa ja osallistumaan Kärppien "poisostoon". Perusteena oli se, että farmisopimus olisi estänyt RoKin nousun SM-liigaan.
Mestiksessä RoKi menestyi vaisusti, vaikka sekä yleisön että seuran odotukset olivat suuria. Roki voitti kauden 45 ottelustaan vain kahdeksan varsinaisella peliajalla. Joukkue jäi sarjataulukon viimeiseksi ja joutui yhdessä Heinolan Kiekon (HeKi) kanssa karsintasarjaan Suomi-sarjan voittajakaksikon, oululaisen Kiekko-Laserin ja tuusulaisen KJT TuusKin kanssa.
Koska karsintasarjan jälkeen RoKilla ja Kiekko-Laserilla oli yhtä paljon pisteitä, viimeisestä Mestis-paikasta pelattiin uusintaottelu RoKin kotihallissa. RoKin Mestis-taival päättyi Lappi-Areenalla kitkerään karsiutumiseen, kun Kiekko-Laser oli ratkaisevassa ottelussa parempi lukemin 4–2. Kärpät teki Kiekko-Laserin kanssa farmisopimuksen vielä samana keväänä.
Kimmerialaiset
Historia
thumb|Kimmerialaisia ratsumiehiä kreikkalaisessa maljakossa. thumb|Kimmerialaisia ratsumiehiä assyrialaisessa reliefissä. Homeros mainitsee kimmerialaiset noin 800-luvulla eaa. kirjoitetussa tekstissä. Kimmerialaiset siirtyivät Mustanmeren pohjoispuolelta Kaukasusvuorten yli Vähä-Aasiaan vuoden 720 eaa. tienoilla skyyttien tieltä. Heidän uskotaan hyökänneen Urartuun vuonna 714 eaa. Kun Assyrian kuningas Sargon II oli lyönyt heidät, kimmerialaiset muuttivat lännemmäksi ja löivät Midaksen fryygialaiset vuosina 696–695 eaa. Vuonna 652 eaa. kimmerialaiset löivät Sardesin kaupungin lyydialaiset, ja seuraavan kymmenen vuoden aikana he ryöstelivät aioliilaisten ja joonialaisten kaupunkeja Vähä-Aasian länsiosissa.
Rovaniemen Kiekko
Suomi-sarja ja nousuyrityksiä
Kaudella 2010–2011 RoKi oli alkulohkonsa toinen ja voitti valtakunnallisen Suomi-sarjan ensimmäisen kerran seuran historiassa. Se pääsi jälleen karsimaan Mestis-paikasta yhdessä KooVeen, HCK:n ja Mestis-jumbo Hokkin kanssa. Järjestelmä oli muuttunut edellisvuodesta siten, että nyt vain karsintojen voittaja nousisi Mestikseen. Sarja pelattiin kaksinkertaisena. RoKi pelasi karsinnoissa hyvin, tasaten voitot HoKin kanssa ja murskaten näytöstyyliin HCK:n kahteen otteeseen, mutta jäi lopulta niukasti ulos. Karsiutumisen syynä nähtiin yllättävä tappio heikoimpana pidetylle KooVeelle toisessa ottelussa, jonka johdosta Hokki säilytti Mestis-paikkansa kahden pisteen erolla RoKiin. Kaudella 2012–2013 RoKi lähti jälleen tavoittelemaan Mestis-nousua. Se saikin koottua vahvan joukkueen jolla voitti hieman ylivoimaisestikin Suomi-sarjan alkulohkonsa. Alkusarjan jälkeen joukkueeseen liittyivät RoKin kasvatit Antti Iivari ja Henri Fomin, joiden odotettiin yhä vahvistavan joukkuetta. RoKi voitti myös jatkosarjansa ja näin ollen Suomisarjan-mestaruuden edeten Mestiskarsintoihin. Karsinnoissa se voitti kaksi ensimmäistä peliään ja johtikin sarjaa Mestis-joukkue HCK:n kärsittyä yllättäen pistemenetyksen Pyrylle. RoKi kuitenkin hävisi HCK:lle ja menetti pisteen Keupaa vastaan, joten Lappi Areenalla pelatussa viimeisessä ottelussa RoKin oli pakko voittaa HCK viedäkseen ratkaisun uusintaotteluun. HC Keski-Uusimaa kuitenkin voitti ottelun 4-2 ja uusintaottelu sekä Mestis jäivät jälleen kerran haaveeksi.
Kimmerialaiset
Historia
Lygdamisin johtamina kimmerialaiset kävivät vuoden 640 eaa. jälkeen kahdesti assyrialaisten kimppuun mutta hävisivät. Lyydia löi kimmerialaiset vuonna 610 eaa., minkä jälkeen kimmerialaisista ei enää kuultu. On arveltu, että jäljelle jääneet kimmerialaiset saattoivat asettua Kappadokiaan, ja jotkut saattoivat muuttaa Unkarin aroille.
Rovaniemen Kiekko
Suomi-sarja ja nousuyrityksiä
Kaudelle 2013–2014 Suomi-sarja muuttui valtakunnalliseksi, joka tiesi lisääntyneitä matkustuskustannuksia niin RoKille kuin muillekin sarjan joukkueille. Lisäksi maalivahti Tuukka Huumosen lopettaminen kesken kauden aiheutti jonkin asteisia ongelmia joukkueelle. Kuitenkin RoKi selviytyi runkosarjan voittajaksi kahden pisteen erolla S-Kiekko on. Pudotuspelien 1. kierroksella vastaan asettunut KeuPa HT antoi kuitenkin rovaniemeläisille shokkihoitoa voittamalla otteluparin suoraan kahdessa ottelussa. Näin nousuhaaveet jouduttiin jälleen siirtämään tuonnemmaksi. Kauden 2014-2015 RoKi sijoittui neljänneksi runkosarjan päätteeksi ja pudotuspelin vastustajaksi asettui Bewe TuusKi, mutta hävisi tuusulaiselle 1-3 voitoin.
Jääkiekkoliiton lisenssikomitean päätöksellä RoKi nousi Mestikseen kaudeksi 2015–2016 niin sanotulle villi kortti -paikalle, jolle nostettiin samalla myös Kokkolan Hermes.
Kasvatit ammattilaissarjoissa
200px|thumb|right|15-vuotiaana RoKista [[Oulun Kärpät|Oulun Kärppiin siirtynyt Vili Saarijärvi on kaikkien aikojen ensimmäinen NHL:ään varattu RoKin kasvatti. Detroit Red Wings varasi hänet kolmannella kierroksella 66. pelaajana vuonna 2015.]]
Pöytätietokone
250px|thumb|right|Tyylitelty havainnollistus tyypillisestä pöytätietokoneesta. Pöytätietokone on kirjoituspöydällä pidettäväksi tarkoitettu henkilökohtainen tietokone (PC), jota käytetään yleensä toimistotöissä tai kotitalouksissa erilaisiin tarkoituksiin. Se oli mikrotietokoneen ensimmäinen kokotyyppi.
Tietokoneiden kokokehitys eteni 1960-luvulla tilanteeseen, jossa huoneen tai kaapin kokoisen tilan vievien tietokoneiden lisäksi markkinoille tuotiin pienempiä, pöydälle mahtuvia laitteita. Olivettin kehittämä Programma 101 vuodelta 1965 ja Hewlett-Packardin 9100A vuodelta 1968 olivat varhaisia esimerkkejä pöytätietokoneista. Niitä markkinoitiin Bill Hewlettin mukaan uskottavuussyistä pöytälaskimina. thumb|250px|Nykyaikainen pöytätietokone sisältä.
1970-luvulla pöytälaskinten ohjelmointiominaisuudet kehittyivät ja rajat niiden ja tietokoneiden välillä alkoivat hämärtyä. Vuonna 1972 lanseerattu HP 9830A oli BASIC-ominaisuuksiensa puolesta jo täysiverinen tietokone. Pian sen jälkeen kuvaputkinäytöllä varustellut Wang 2200 ja IBM 5100 ohjasivat laitteiden muotoilua nykyisten pöytätietokoneiden suuntaan.
1981 IBM lähti markkinoimaan voimakkaasti IBM PC -tietokonetta, joka johti IBM PC -yhteensopivien kloonien syntyyn. Niissä oli mikrotietokoneissa yleisen CP/M-käyttöjärjestelmä korvaava PC-DOS-käyttöjärjestelmä, jota Microsoft myi nimellä MS-DOS.
Koska IBM:n käyttämä arkkitehtuuri oli avoin, myös muut alkoivat valmistaa pöydällä pidettäviä henkilökohtaiseen käyttöön tarkoitettuja mikrotietokoneita, joista aluksi käytettiin nimitystä PC-klooni, tarkoittaen sitä, että ne olivat samankaltaisia kuin alkuperäinen IBM PC ja niissä voitiin ajaa samoja ohjelmia kuin IBM PC:ssä. MS-DOS-ympäristöstä poikkeavia henkilökohtaiseen toimistokäyttöön tarkoitettuja tietokoneita valmisti ja valmistaa myös Apple, jonka arkkitehtuuri ei ollut yhtä avoin kuin IBM PC:n. Siksi Applen käyttöjärjestelmää käyttäviä klooneja ei juuri tullut markkinoille ja Apple jäi pääasiassa siitä kiinnostuneiden harrastajien ja mainostoimistojen koneeksi PC-yhteensopivien muodostaessa teollisuusstandardin.
Kannettava tietokone tietokone kehitettiin helpottamaan tietokoneen kuljettamista integroimalla osat kuten näyttö ja keskusyksikkö toisiinsa. Näitä ryhtyi voimakkaasti markkinoimaan erityisesti Compaq.
Pöytätietokone on vakio-osista koottuna halvempi kuin vastaavan suorituskyvyn kannettava tietokone. Sitä voidaan myös monipuolisesti uudistaa vakio-osista, minkä vuoksi se on myös ollut suosittu kotitietokonetyyppi. Kotitietokoneissa lähinnä tietokonepelit vaativat suurta suorituskykyä, jonka saa pöytätietokoneesta halvammalla kuin sylitietokoneesta.
Pöytätietokoneen osat
Henkilökohtaisen tietokoneen laitteet jaetaan keskusyksikköön ja sen komponentteihin sekä erilaisiin oheislaitteisiin.
Tyypillinen pöytätietokone koostuu seuraavista pääelementeistä:
Aikojen kuluessa monet asiat, jotka on tehty ohjelmistojen avulla, ovat siirtyneet laitteiston hoidettavaksi (esimerkiksi tietoliikenneprotokollat) ja toisaalta monet asiat, jotka on ennen tehty laitteiston tuella, ovat nykyään tehtävissä ohjelmistojen avulla (videonpakkaus, ohjelmalliset modeemit).
Nykyaikaisen pöytämallisen työasema- tai kotitietokoneen laitteisto koostuu erillisistä osista, joita ovat tyypillisesti
Keskusyksikköön kuuluvia osia, joita ei käytetä tiedonkäsittelyyn:
Íon Dragoúmis (kunnallisyksikkö)
Íon Dragoúmis (virallisesti Δημοτική Ενότητα Ίωνος Δραγούμη, Dimotikí Enótita Íonos Dragoúmi) on yksi Orestídan kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 2 899 (vuonna 2011).
Íon Dragoúmiksen kunnallisyksikkö käsittää Orestídan kunnan itäosan. Se on nimetty Makedonian vapaustaistelijoihin kuuluneen Íon Dragoúmiksen mukaan. Kunnallisyksikön suurin asutus on Kostarázin kylä. Íon Dragoúmis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestídan kunnaksi yhdessä Árgos Orestikón kanssa, jolloin se muuttui uuden kunnan kunnallisyksiköksi.
Kunnallisyksikön osat
Íon Dragoúmiin kunnallisyksikkö muodostuu seuraavista kyläyhdyskunnista ja asutuksista:
Gustaf Julius Strömborg
Gustaf Julius Strömborg (4. lokakuuta 1830 Jämsä – 17. lokakuuta 1899 Porvoo) oli suomalainen lääkäri ja professori. Hän oli yksi ensimmäisiä suomalaisia lääkäreitä, jotka saivat ulkomailla opetusta silmätautien alalla.
Strömborgin vanhemmat olivat Petäjäveden kappalainen Karl Gustaf Strömborg (1793–1838) ja hänen toinen puolisonsa Juliana Gustava Skogster. Hän kävi Loviisan triviaalikoulua, Porvoon yläalkeiskoulua ja Porvoon lukiota ja pääsi ylioppilaaksi 1848. Strömborg valmistui Helsingin yliopistosta filosofian kandidaatiksi 1853, filosofian maisteriksi 1853, lääketieteen kandidaatiksi 1857 sekä lääketieteen lisensiaatiksi 1861 ja lääketieteen ja kirurgian tohtoriksi 1863. Hän palveli opiskeluaikanaan Tukholman serafiimilasaretissa 1857–1858 ja teki opintomatkat Saksaan silmätautien lääkäri Albrecht von Graefen (1828–1870) luokse vuosina 1860, 1865 ja 1866.